text: La butxaca de la meva bata | Blog educatiu
  Trencaclosques marí
  Posted by LAURA COCA CÁTEDRA
  Avui una nena de la classe ens ha portat una fotografia que ella mateixa ha fet durant el cap de setmana a Platja d'Aro.
  Ens ha agradat tant que entre tot el grup ens hem inventat una història en què els protagonistes eren un pop, un peix, una tortuga i una estrella de mar. Ah!!! I feina un molt bon dia, assolellat i amb algun núvol.
  Han sigut els alumnes els que han decorat la fotografia fent uns dibuixos molt bonics amb la pissarra digital. Què us sembla?
  Bé…si voleu veure el resultat final abans haureu de fer el trencaclosques!!!!
  Avui vull fer una reflexió sobre l'ús de les càmeres digitals a l'aula.
  La perspectiva, igual que la curiositat, els gustos i els interessos que tenen els infants són totalment diferent dels que tenim als adults, ja que ells estan descobrint el món que els envolta, es fan preguntes constantment i volen investigar i provar les seves hipòtesis.
  Com a mestres hem de donar-los totes les eines i recursos que tenim al nostre abast per potenciar la seva il·lusió per aprendre, descobrir i experimentar, per aquest motiu, un recurs que em sembla molt interessant és la càmera digital, ja que els alumnes poden escollir què fotografiar i, sobretot, ho fan des de la seva perspectiva, tal com ells o elles ho veuen, aportant així la importància a allò que consideren, tot realitzant una interpretació pròpia.
  Així doncs, dins de l'aula podria haver-hi un racó amb una càmera digital per tal d'immortalitzar el que els infants volguessin, des del seu punt de vista, fent sempre un treball previ i posterior. Abans de fer fotografies hauria de quedar clara quina és la finalitat i perquè es fa i el treball posterior pot anar per diverses vies, tals com reflexions personals, verbalitzacions, descripcions literals, inventar-se històries, decorar les imatges a mà o digitalment, etc.
  Tanmateix, els alumnes han viscut i crescut en una societat informatitzada, tenint al seu abast tota mena de tecnologia i aparells. Per tant, com a docents hem d'ensenyar-los a gestionar correctament l'ús de les TIC, fent de models i aportant els coneixements i les experiències adequades. És per aquest motiu que em sembla tan interessant tenir un racó a l'aula o, en el cas que l'escola no s'ho pugui permetre, comptar amb càmeres digitals o tauletes per compartir amb diversos cursos.
  En conclusió, deixar que els alumnes siguin els protagonistes d'elegir què volen fotografiar, tenint en compte els seus gustos personals, deixant-los experimentar, descobrir i aprendre des dels seus ulls em sembla una activitat molt rica i interessant.
  Font: Amparo Muñoz (2021) . Imatge extreta de https://andanafoto.com/camaras-para-ninos-y-ninas/
  Joc d'escolta: endevinalles sonores
  Avui us porto un joc d'escolta!
  He enregistrat cinc sons del meu dia a dia i vosaltres heu d'endevinar a quina acció pertany cada un. Us atreviu?
  Us llegeixo als comentaris!!
  http://blocs.xtec.cat/blocs_formacio/labutxacadelamevabata/files/2021/03/Joc-descolta-Laura-Coca-Cátedra.m4a
  Conte "La rateta que escombrava l'escaleta"
  Us comparteixo un arxiu d'àudio en què un petit grup alumnes de P-4 ens expliquen el conte "La rateta que escombrava l'escaleta".
  http://blocs.xtec.cat/blocs_formacio/labutxacadelamevabata/files/2021/03/Conte-22La-rateta-que-escombrava-lescaleta22-Laura-Coca-Cátedra.m4a
  Dibuix: El peix Irisat
  Autora: Isabella, P-5. (Font: Super coloring, 2021).
  Etiquetat dibuix, edu365, jpg, P-5, super coloring
  Fotografia de l'escola: el passadís d'educació infantil
  La representació de l'hivern feta pels alumnes de P-3, ubicada al passadís de l'edifici d'educació infantil de l'escola Anna Mogas de Granollers.
  Etiquetat escola, fotografia, hivern, P-3
  Sóc la Laura i he obert aquest bloc educatiu per donar a conèixer les diverses pràctiques del curs, així com activitats i propostes.
  En concret, sóc mestra d'educació infantil i primària i treballo a l'escola concertada Anna Mogas de Granollers. Estic com a mestra de reforç i, per aquest motiu, no tinc un grup fixe de nens i nenes, sinó que duc a terme reforços i desdoblaments dins i fora de l'aula, així com substitucions de mestres quan és necessari.
  A continuació us deixo un vídeo de l'escola per si li voleu donar un cop d'ull. En concret, fa un tour per tot l'edifici, explica els diferents projectes en què treballen els alumnes i, també, els valors, l'estil i el projecte educatiu del centre:
  Etiquetat Anna Mogas, bloc, educació infantil, educació primària, escola, Granollers
  Anònim en Benvinguts/des al bloc!
  Anna Mogas bloc dibuix edu365 educació infantil educació primària escola fotografia Granollers hivern jpg P-3 P-5 super coloring
  Laura Coca Cátedra
  Sóc la Laura, mestra d'educació infantil i primària i actualment treballo a l'escola concertada Anna Mogas situada a Granollers.